สวัสดีค่ะ หนูเป็นลูกบ้านในชุมชนร่วมพัฒนา วิภาวดี25 ตอนนี้มี12ครัวเรือนได้รับผลกระทบค่ะ เนื่องจากพวกเราเข้าร่วมโครงการบ้านมั่นคง ได้ทำการรื้อถอนมาหลายเดือนแล้วค่ะ แต่ไม่มีวี่แววว่าจะได้ทำการปลูกสร้างเลย ในขณะที่ชุมชนอื่นสามารถปลูกสร้างจนแล้วเสร็จพร้อมเข้าอยู่ เราดำเนินการตามขั้นตอนตามระเบียบตามกฎหมายแล้ว แต่กลับทำอะไรไม่ได้ เพราะมีชาวบ้านบางกลุ่มที่ไม่เข้าร่วมโครงการมาต่อต้าน พวกเขาสามารถอยู่ได้โดยที่ไม่ต้องเสียค่าเช่าที่ดิน ไม่ต้องรื้อถอนและย้ายไปอยู่ที่อื่นพวกเขาไม่กลัวกฎหมาย แค่มีแมคโครมาเกลี่ยพื้นที่ก็เข้ามาก่อกวนจนเกิดปากเสียงและทะเลาะวิวาท ทางเขตไม่สามารถจัดการปัญหาให้เราได้เลย เจ้าหน้าที่หรือกฎหมายก็ไม่มีใครช่วยเราแก้ปัญหาทั้งที่เราทำตามกฎหมาย แบบนี้มันถูกต้องแล้วหรอคะ รบกวนช่วยเร่งดำเนินการให้บ้านทั้ง12หลังได้ทำการปลูกสร้างโดยเร็วที่สุดด้วยนะคะ พวกเราเดือดร้อนมากค่ะ ขอบพระคุณค่ะ